Downloaded from YTS.MX
KATSOJIA PYYDETÄÄN OTTAMAAN HUOMIOON,
Official YIFY movies site: YTS.MX
ETTÄ ELOKUVA SISÄLTÄÄ GRAAFISIA KUVAUKSIA SEKSUAALIVÄKIVALLASTA.
Ovatko kaikki valmiita? Sanon tämän vain kerran.
Vuoden ja 11 kuukauden ajan -
perhe on surrut jäsenensä menettämistä.
Lauantaina kutsuitte tapausta saippuaoopperaksi.
Sunnuntaina vertasitte sitä Almodóvarin elokuvaan.
Tämä ei ole saippuaooppera, vaan oikeudenkäynti 19-vuotiaalle tytölle.
Málagan Mijasissa etsitään 19-vuotiasta naista.
Rocío Wanninkhof.
Se oli kaikkialla. Lehdissä, tv:ssä ja radiossa.
Se oli yksi viime vuosien ja oman aikansa korkeimman profiilin jutuista.
Koko Espanjassa, ei vain Aurinkorannikolla.
Jutussa oli kaikenlaista toimittajille ja lehdille.
Juttu oli valtava ja kosketti koko kansakuntaa.
Kriminologia pyrkii selvittämään,
miksi jotkut ylittävät rajan ja päätyvät tappamaan jonkun.
Olen juristi ja kriminologi.
Tämä tapaus on esimerkki kaikille lakiopiskelijoille.
Minua järkyttää toisinaan se, miten vähän arvostamme naisten henkiä.
NETFLIX-ALKUPERÄISDOKUMENTTI
ANDALUSIA, ESPANJA
Alussa meitä oli monta, ja Rocío oli mukana alusta asti.
Ei hän pitänyt jalkapallosta, mutta hän nautti hauskanpidostamme.
Hän kokeili ja piti siitä.
Hän oli numero 6, koska piti siitä.
Niin, kutonen. -Kaikilla oli numero.
Oma numeromme. Riitelimme, jos joku vaihtoi numeroa.
Perhe ja ystävät istuivat täällä.
Kaikki kävivät. Hänen äitinsä, Rocío, Rosa, Alicia…
Kaikki. -Kaikki äidit istuivat täällä.
Kun teimme ensimmäisen maalimme, Rocío ja minä teimme näin.
Pieni tuuletus. "Ei. Tekijänoikeus."
Matkimme häntä heti, ja hän sanoi: "Ei. Tekijänoikeus."
Aivan. -Olimme vain lapsia.
Olimme 15- tai 16-vuotiaita. -Kuusitoista.
Olimme lapsia.
Hän oli todella rakastunut poikaystäväänsä Toniin.
Hän oli hulluna Toniin.
He olivat hyvännäköinen pari. -He olivat kumpikin upeita.
Kaunis pari. Kaksi viehättävää ihmistä.
Hän oli todella hauskaa seuraa.
Hän hymyili aina.
En ikinä nähnyt hänen suuttuvan kellekään.
Hän ei ikinä suuttunut.
Hän piti hauskanpidosta.
Aina. Hän halusi aina pitää hauskaa.
Näin on.
Muistan, miten muutamana vuonna peräkkäin messuilla oli heviteltta.
Sisäänkäynnillä oli alue, jossa oli hupilaitteita lapsille,
ja sitten oli teltta-alue, jossa käytiin syömässä ja tanssimassa.
Takaosa aivan joen rannalla oli nuoria varten.
Sinne pystytettiin neljä hökkeliä,
joissa joimme kalimotxoja, niin kuin silloin oli tapana.
Paljon kalimotxoja, heviä ja rokkia. Se oli mahtavaa. Aina oli hyvä meininki.
9. LOKAKUUTA
Olimme suunnitelleet tapaavamme siellä. Kello oli noin kymmenen illalla.
Muutama ystäväporukastamme oli jo siellä odottamassa.
Tunnit kuluivat, eikä Rocío tullut. Odotimme häntä, mutta häntä ei kuulunut.
Hän lähti poikaystävänsä luota. Mäki oli pitkä kävellä.
Siellä ei ollut valoja, ja se oli peltojen ympäröimä.
Hän ei koskaan päässyt perille.
1 PÄIVÄ KADONNEENA
Tyttäreni ei tullut kotiin, joten lähdimme etsimään.
Kävellessämme näin kookkaan veritahran.
Sanoin muille, että katsokaa tuota veritahraa.
Kuin eläin olisi tapettu.
Menin lähemmäs ja näin tyttäreni lenkkarit.
"Nuo ovat Rocíon lenkkarit." Hän sanoi, että ei voi olla.
Sanoin, että ne olivat tyttäreni lenkkarit.
Tulin hysteeriseksi, sekosin täysin. Pyysin soittamaan poliisille lenkkareista.
PITKÄT HIUKSET RUSKEAT SILMÄT
KADONNUT HENKILÖ
Kun hänet ilmoitettiin kadonneeksi,
maistraatista soitettiin mahdollisesta rikospaikasta.
He pyysivät asiantuntemustamme tutkintaan.
Ensimmäinen arviomme oli, että paikalla oli sattunut jotain,
mistä seurasi paljon verenvuodatusta.
Jonkinlainen hyökkäys,
jossa oli tullut vammoja nenään tai suuhun.
Hyökkäyksessä oli ehkä käytetty jopa jonkinlaista teräasetta.
Kun jatkoimme tutkimuksia, löysimme lisää pitkänmallisia verijälkiä.
Niistä voi päätellä, että hyökkääjä liikkui nopeammin, ehkä juosten.
Jäljet katsoivat joksikin matkaa,
kunnes löysimme huomattavasti suuremman veritahran,
josta päättelimme uhrin menettäneen runsaasti verta.
Sitten löytyi lisää tahroja,
jotka vahvistivat epäilyjämme ruumiin raahaamisesta.
Ne päättyivät alueelle, jossa oli muistaakseni renkaanjälkiä.
Yritimme tunnistaa renkaiden ja ajoneuvon tyypin.
Löysimme verisen nenäliinan -
ja lenkkarit, joiden tunnistettiin kuuluneen uhrille.
VALOKUVARAPORTTI
NÄYTTEITÄ ANALYYSIIN VERINÄYTTEET
LENKKARIT NENÄLIINASSA
TUPAKANTUMPPI
Tupakantumpit lähetettiin analysoitavaksi mahdollisten DNA-jäännösten varalta.
Keräsimme kaiken, mistä saattaisi saada tietoja siitä,
voisimmeko jossain vaiheessa tunnistaa näytteiden perusteella, kuka oli paikalla.
MIESPUOLISEN DNA:TA LÖYDETTY SAVUKKEESTA
Sitten aloitimme tietojen perusteella perusteellisemman tutkimuksen.
En muista, kuka minulle soitti, tai mistä kuulin Rocíon katoamisesta -
sovitun tapaamisemme illan jälkeen.
Muistan kuulleeni aamulla radiouutisista, että Rocío Wanninkhof oli kadonnut.
Se oli järkytys. Aloin itkeä. Pomoni kysyi, mikä on vialla.
Sanoin, että hän oli ystäväni.
Silloin kuulin, että La Calan paikallispoliisi -
ja lääkintäryhmä olivat jo aloittaneet etsinnät.
Kysyin pomoltani, saisinko mennä mukaan etsimään muiden ystävieni kanssa.
Pyydän kaikkia tuomaan tyttäreni takaisin -
ja kohtelemaan häntä mahdollisimman hyvin.
Kiitos kaikille, jotka auttavat. Heitä on valtavasti.
Minulla on kolme lähes samanikäistä tytärtä.
Asumme lähistöllä. Tulimme osoittamaan tukea.
Tulimme tukemaan äitiä, isää ja koko perhettä.
Yritämme jatkaa tätä, emmekä lopeta ennen kuin Rocío löytyy.
Etsintä jatkuu.
19-vuotias, joka katosi lauantaina…
Viikko sen jälkeen, kun yli 600 hengen etsinnät alkoivat…
Poliisin ja siviilipuolustuksen mukaan lähti ryhmiä.
Etsimme itseksemme maastopyörillä pitkin kukkuloita.
Etsimme ja etsimme. Kuin neulaa heinäsuovasta.
Kaikkia ahdisti ajatus siitä,
että hänelle on käynyt jotain, ja löytäisi hänet itse.
Mitä jos löydän hänet viemärinkannen alta? Mitä jos löydän hänet tuon puun takaa?
Se oli vaikeaa.
Lähdin työkaverin kanssa. Pysäköimme Alicia Hornosin talon eteen.
TOIMITTAJA, CADENA SER -LEHTI
Väkeä tuli ja meni jatkuvasti.
Perhe ravasi puhumassa medialle, ja heitä kyseltiin jatkuvasti.
Jos kukaan ei puhu tai sano mitään, ihmiset unohtavat.
Kuten näette, koko media on täällä, lehdistö ja tv-kanavat ovat täällä.
ROCÍO WANNINKHOFIN ISÄ
Se on ainoa tapa pitää juttu hengissä.
Haluan, että he tuovat hänet takaisin. Kuolleena tai elävänä.
ROCÍON SISKO
Kolme viikkoa oli kulunut,
ja katoaminen aiheutti tietysti paljon kyyneliä, ahdistusta ja itkua.
TOIMITTAJA, ABC-SANOMALEHTI
Se tunne levisi.
Perheeseen se vaikutti eniten, mutta muutkin tunsivat sen.
Vapaaehtoiset, koulukaverit ja naapurit tunsivat sen myös.
Se määritti tunnelman. Läpitunkevan surun tunnelman.
25 PÄIVÄÄ KADONNEENA
Tuomme nyt uutisia, joita emme toivoneet joutuvamme jakamaan.
On löytynyt ruumis, joka saattaa olla Rocío Wanninkhof,
25 päivää katoamisen jälkeen.
Ruumis löytyi pensasaidoista rakennustyömaan laidalla -
vain 200 metrin päässä Marbellan-moottoritien varrelta,
polulta, jolle moni ajoneuvo ei mahdu.
Kun viranomaiset saapuivat paikalle hakemaan ruumista,
jäljellä oli lähinnä vain luuranko.
Ruumis näytti olleen paikallaan paljon pidempään.
Näytteitä kerätessä löytyi kasseja, suuria, mustia jätesäkkejä,
joissa oli vaatteita, enimmäkseen t-paitoja.
T-paitojen perusteella aloimme vakuuttua,
että ruumis oli Rocío Wanninkhof.
Kuljen siitä ohi joka päivä.
Joka päivä muistan sen. Minulla on tapana katsoa sinne päin.
Meno- ja tulomatkalla.
Mietin, että etsimme täältä, ja hän löytyi 20 kilometrin päästä.
Kun suunnittelimme ruumiinavausta, läsnä oli viisi, ei, vaan kuusi tutkijaa.
Teimme avauksen salassa, sillä tiesimme mediasirkuksesta.
Teimme ruumiinavauksen kaikessa rauhassa.
Teimme töitä pitkälle yöhön ja käytimme kaiken tietomme,
sillä tiesimme, että tapaus olisi kaikkialla mediassa.
Meidän ruumiimme tarjosi paljon vähemmän tietoa -
kuin jos se olisi hajonnut normaalilla vauhdilla.
Tietyissä kosteus-, sade- ja lämpöolosuhteissa -
hajoaminen tapahtuu paljon nopeammin.
Elimiä ei ollut jäljellä. Toisin sanoen löysimme vain luita.
Piti löytää jotain muuta,
josta kävisi ilmi, miten hyökkäys olisi voinut tapahtua.
Useita lähekkäisiä haavoja oli, enimmäkseen ruumiin selkäpuolella.
Siinä oli uskoakseni kahdeksan toisteista pistohaavaa -
jonkinlaisesta yksiteräisestä teräaseesta.
Johtopäätökset? Hyökkäys oli erittäin julma ja toisteinen.
Hyökkääjä suoritti sen hyvin nopeasti,
sillä uhri oli joko täysin kahlittu tai ei ehtinyt liikkua.
En epäile lainkaan, että olette aivan murheen murtamia.
Sydämeni ja ajatukseni ovat heidän kanssaan,
mutta varsinkin teidän, hänen vanhempiensa ja sisarustensa.
Lopettakaa. -Älkää viitsikö.
Eläköön Rocío! -Eläköön!
Pois tieltä. Hieman kunnioitusta, pyydän.
No niin. -Eläköön!
Tehkää tietä.
Vähän vain. -Päästäkää heidät läpi.
Laskemme hänet ja hautaamme hänet.
No niin. -Mennään eteenpäin.
Liikutaan vähän eteenpäin. -Hyvästi, kaunotar. Hyvästi.
Vähän vielä. Vähän pidemmälle. Työnnä. Noin.
Jättäkää heidät hetkeksi. -Se on hänen äitinsä. Hetkeksi vain.
Siinä vaiheessa kaikki Rocíon läheiset ja lähellä asuvat -
KRIMINOLOGI
elivät tietenkin pelossa.
Pelkoa ruokki osittain median nostattama paniikki,
varsinkin tapausta käsittelevät tv-ohjelmat.
Lopulta tapaukseen puuttui kansalliskaartin eliittiryhmä,
joka oli ollut tärkeässä osassa Alcàsser-tutkinnassa.
Heidät toivotettiin tervetulleiksi.
Tutkijat löysivät sormenjälkiä muovikasseista viimeisellä rikospaikalla.
YHTEYS NÄIHIN AJONEUVOIHIN
He analysoivat tontilta löytyneitä renkaanjälkiä.
He löysivät kaksi tekstiilikuitua Rocío Wanninkhofin ruumiista.
Siinä vaiheessa tutkinta ei vielä ollut johtamassa kenenkään pidätykseen.
Oli kuitenkin tiedon palasia, näyttöä ja spekulaatiota,
joita kansalliskaarti tutki.
Juttu on yhä avoin, ja siksi kysymme kaikki:
"Kuka tämän teki? Koska heidät saadaan kiinni?"
Tutkijoiden täytyi löytää jotain.
Heihin kohdistui valtava julkinen paine. He eivät löytäneet mitään.
Rocíon ruumis löytyi niin huonossa kunnossa,
että perustietoja oli mahdotonta varmistaa.
Esimerkiksi se, oliko Rocíota seksuaalisesti hyväksikäytetty.
TUTKIMUSRAPORTTI
ALASTON RUUMIS
LUONNOTON ASENTO
Mitä tapahtui?
Yksi tutkijoiden teorioista ja johtopäätöksistä -
heidän nähdessään uhrin levitetyt jalat…
Ne oli levitetty niin levälleen, että he uskoivat tilanteen lavastetuksi.
Toisin sanoen tekijä oli peukaloinut rikospaikkaa -
saadakseen sen näyttämään seksuaaliväkivallalta.
He sulkivat tästä syystä seksuaaliväkivallan pois -
ja keskittyivät viha- ja kostomotiiveihin.
Voiko tämä olla intohimorikos?
Joku perheelle läheinen. Hyvin intohimoinen ja hyvin katkera.
Hyvin läheinen.
Margarita Landin mielipide. Olen osittain samaa mieltä.
He alkoivat kuulustella Rocío Wanninkhofin lähimmäisiä.
TODISTAJAT
OTAMME TÄTEN LAUSUNNON VASTAAN
Hänen poikaystäväänsäkin kuulusteltiin, samoin Rocíon perhettä.
Kaikilla oli alibi.
Voimmeko kysyä vain yhden kysymyksen?
Rocío Wanninkhofin kuolemasta on lähes vuosi.
Kansalliskaarti on rajannut pääepäillyt kolmeen henkilöön.
Kahteen mieheen ja yhteen naiseen.
Vuoden lähestyessä loppua he nimesivät epäillyn,
johon jotkin merkit kuulemma viittasivat.
MERKIT
Epäilyn herätti lopulta se, että joku ilmoitti nähneensä naisen -
puukottamassa Rocíon valokuvaa.
Poliisi on lähempänä Rocío Wanninkhofin tappajan löytämistä.
Silloin julkaistiin uutinen epäillystä, ja lisäksi epäillyn koko nimi julkaistiin.
Dolores Vázquez.
Siinä hän on. Loli Vázquez.
SYYSKUU 2000
Aamuyöllä 9. lokakuuta viime vuonna Rocío Wanninkhof tapettiin -
puukottamalla selkään kymmenesti.
Hänen ruumiinsa löydettiin pitkien etsintöjen jälkeen.
Tänään naisen äidin ystävä vietti viisi tuntia tuomarin edessä -
tästä murhasta epäiltynä.
Kaikki pois tieltä!
Poliisi ilmoitti pidättäneensä María Dolores Vázquezin. Lolin.
ROCÍO WANNINKHOFIN ÄITI ALICIA HORNOS
Olin järkyttynyt. Hän oli viimeinen, jota olisin epäillyt.
Hän oli eron aikaan hyvä minulle. Auttoi lasten kanssa.
Haki heidät koulusta, kyyditsi, kylvetti ja ruokki heitä.
Hän auttoi paljon.
Minne viette hänet?
Murhaaja!
María Dolores Vázquez, tytön äidin läheinen ystävä.
…Dolores on Alician läheinen ystävä.
…läheinen ystävänsä…
Dolores Vázquez, perhetuttu.
Syytettynä entisen läheisen ystävänsä Alicia Hornosin tyttären murhasta.
Hän oli Rocíon äidin paras ystävä.
Hän näki tytön varttuvan. Auttoi kasvatuksessa kuin toinen äiti.
He ostivat talon Mijasissa ja aloittivat uuden elämän yhdessä -
Alician kolmen lapsen kanssa.
Uhrin äidillä Alicialla oli kolme lasta.
Hän oli eronnut miehestään, joka asui Alankomaissa,
ja oli aloittanut uuden suhteen.
Hän aloitti suhteen Dolores Vázquezin kanssa.
He olivat romanttisessa suhteessa lähes 11 vuoden ajan.
Dolores auttoi Alician tyttärien kasvatuksessa.
Rikoksen hetkellä heidän suhteensa oli loppunut jo yli neljä vuotta sitten.
Rakastin häntä enemmän kuin olin rakastanut ketään.
Todella.
Hän tarjosi läheisyyttä ja tukea. Hän lohdutti minua…
Rakastin häntä valtavasti.
Tyttäreni asui heidän luonaan monta vuotta opiskellessaan Málagassa.
DOLORES VÁZQUEZIN SISKOT
Hän oli silloin Loli-tätinsä, Alician ja Rocíon kanssa.
Kaikki ihastuttavia tyttöjä.
Alicia myös. Meistä se oli täysin normaalia.
WANNINKHOFIN MURHASTA EPÄILTY VANKILAAN
Tutkinta alkoi keskittyä Vázqueziin.
Yksi motiiveista, jonka kuka tahansa valamies tai tuomari saattoi huomioida,
KORKEIMMAN OIKEUDEN TUOMARI
oli se, että tytär oli este, vastus -
tai jonkinlainen ongelma -
Doloresin suhteelle tytön äitiin.
Meillä siis oli motiivi.
Loli sanoi, että ilman Rocíota olisimme palanneet yhteen.
Siksi tyttäreni tapettiin.
Jos hän ei olisi ollut mustasukkainen ja tuntenut, että olin jonkun muun kanssa,
tyttäreni ehkä eläisi yhä.
Hän teki sen kostoksi siitä, etten halunnut palata yhteen.
Dolores Vázquez oli median ja yleisön silmissä syyllinen -
heti pidätyshetkestä alkaen.
Mitä arvelet? Mitä sydämesi sanoo?
Täytyy sanoa, että hän vaikuttaa syylliseltä.
PIDÄTETTY
Vaikka hän ei ole tunnustanut, La Calan asukkaat ovat vakuuttuneita.
Oli huhuja. Hänestä sanottiin kaikenlaista.
Perhe ja poliisi uskoivat alusta asti, että hyökkääjä tunsi Rocíon.
Harhaanjohtavat, ilmeisesti Doloresin keksimät vihjeet hidastivat tutkintaa.
Tämä rikos, tämä tapahtuma, tuotti materiaalia tv-ohjelmille…
Yksi ensimmäisistä, jonka elementit -
VALTION HLBT-LIITON PUHEENJOHTAJA
todella edustivat syvempiä sosiaalisia ongelmia.
Ennen kaikkea lesbofobiaa.
Perheen mukaan Dolores on kova, aggressiivinen ja omistushaluinen nainen.
Hän on voitonhimoinen ja hyvin kova.
Miten Alicia Hornos voi sanoa näitä järkyttäviä asioita -
ja levittää herjaavia valheita siskostani,
vaikka tietää, että hän auttoi kolmen lapsen kasvattamisessa?
Ilkeä, aggressiivinen, laskelmoiva.
Erittäin kylmä ja laskelmoiva. Todella.
Hahmo alkoi muotoutua.
Paha nainen, kylmä nainen.
Nainen, joka oli odottanut neljä vuotta -
ja tehnyt suunnitelman tappaakseen vihaamansa Rocío Wanninkhofin.
VUOSI PIDÄTYKSEN JÄLKEEN
OIKEUSTALO
ALICIA HORNOS VÄITTÄÄ DOLORESIN TAPPANEEN HÄNEN TYTTÄRENSÄ KOSTOKSI
Muistan yhä jonot ovilla,
koska koko tapaus oli muuttunut saippuaoopperan tapaiseksi.
WANNINKHOFIN PERHEEN JURISTI
Oikeudenkäyntiä haluttiin seurata, eikä siitä haluttu missata minuuttiakaan.
He odottivat neljä tai viisi tuntia päästäkseen saliin näkemään tapahtumat.
Se on muistoistani eniten levottomuutta aiheuttava.
Seuraan kyllä oikeudenkäyntiä. Näin eläkkeellä ei parempaakaan tekemistä.
Olen kyllä kuolleen tytön äidin puolella. Hän menetti tyttärensä.
Hän kärsii varmasti. Tiedän, kun olen itsekin äiti.
Se on valtava asia.
Ja se toinen nainen,
hän vaikuttaa minusta hyvin kylmältä ja kontrolloivalta.
Todennäköisyydet olivat Doloresia vastaan, koska hän ei ollut miellyttävä ihminen.
Hän ei ollut mukava tai ystävällinen.
Hän oli lesbo vuonna 1999 ja oli menossa 15 vuodeksi vankilaan.
Oikeudenkäynnin aikana kävimme kaduilla kovaa taistelua,
samoin oikeussalissa.
Yhdessä median hypetyksen kanssa se vaikuttaa suuresti,
kun kyseessä on valamiehistöoikeudenkäynti.
Lehdistön jäsenet, päättäkää sessio.
Todistajia haastatellaan yhä. Siinä kestää kauan.
Yli 50 henkeä on kutsuttu todistamaan.
Tänä aamuna Informe Semanalin video näytettiin oikeudenkäynnissä.
Siinä näkyy kansalliskaartin jäsen,
jonka mukaan Dolores Vázquezia vastaan ei ole suoraa näyttöä.
Annamme tutkinnan jatkua ja teemme kaiken tarvittavan -
löytääksemme todisteita, jotka selventävät tapahtunutta.
Totuus on toistaiseksi se, ettemme tiedä mitään varmasti.
Emme edes sitä, miten…
Meillä on teorioita, mutta emme tiedä, mitä todella tapahtui.
Fyysisen todistusaineiston puuttuessa kansalliskaarti julkaisi raportin,
joka sisälsi merkkejä -
Dolores Vázquezin syyllisyydestä sekä psykologisen profiilin.
Tärkein todiste oli Dolores Vázquezin Rocíota kohtaan tuntema viha.
Olet todistanut…
SYYTTÄJÄ
…että otitte usein yhteen, koska olitte niin samanlaisia.
Olitte kumpikin itsepäisiä ja halusitte saada tahtonne läpi.
Kyllä, mutta se ei tarkoita, että otimme yhteen siinä mielessä,
että emme olisi olleet rakkaita, tai että olisimme riidelleet.
Minulla oli Rocíon kanssa parempi suhde kuin hänen äitinsä ja perhe ajattelevat.
Kotiapulainen, muistaakseni venäläinen nainen,
antoi lausunnon tärkeästä tapahtumasta, joka oli aivan kuin jostain elokuvasta.
Kuten kaikki muistavat, hänen kuviaan laitettiin kaikkialle.
Dolores otti keittiöveitsen ja alkoi puukottaa yhtä kuvista.
Tehdessään niin hän sanoi samalla: "Tämä on minun ongelmani."
Hän selitti olleensa kotona ja itkeneensä nähtyään Rocíon kuvan.
"Koska kotiapulaiseni ei ymmärrä espanjaa,
otin käteeni veitsen osoittaakseni, että Rocío oli murhattu."
SUULLISET KUULEMISET
Mitkä asiat olivat Doloresin eduksi?
Häntä ei nähty rikospaikalla,
renkaanjäljet eivät sopineet mihinkään hänen omistamaansa autoon,
eivätkä löytyneet tekstiilikuidut sopineet Doloresin vaatetukseen.
Lisäksi osoitettiin, että jätesäkeistä löytyneet sormenjäljet -
eivät kuuluneet Dolores Vázquezille.
Hänellä oli myös alibi.
Hän sanoi vahtineensa sukulaistyttöään sinä päivänä,
mutta sitä ei otettu huomioon.
Yksi usein toistettu kommentti oli:
"Hän ei sano mitään. Se oli varmasti hän, koska…"
Hän ei osoittanut katumusta. Hän ei viestinyt epäoikeudenmukaisuudesta.
Sellainen vaikuttaa aina valamiehistöön.
Sitä, että Dolores Vázquez oli lesbo,
käytettiin oikeudenkäynnissä lähestulkoon hyökkäysaseena häntä vastaan.
TUKAHDUTETTUA HOMOSEKSUAALISTA KÄYTÖSTÄ
LISÄÄ LIIALLISTA VÄKIVALTAA
Siten osoitettiin, että Dolores Vázquez sopi profiiliin,
ja kykeni murhaamaan Rocío Wanninkhofin.
UHRI ON HÄNEN OIKEALLA PUOLELLAAN
VIITTAA HOMOSEKSUAALISEEN HYÖKKÄYKSEEN
HOMOSEKSUAALI
AIHEUTTAA VÄKIVALLAN PURKAUKSIA
NAUHOITUS OIKEUDENKÄYNNISTÄ
Kun meillä kävi vieraita,
hän esitteli itsensä siskonani, koska häntä hävetti meidän suhteemme.
Sanoisitko, ettei hän hyväksynyt seksuaalista suuntautumistaan?
Hänellä oli ongelmia sen kanssa.
En tappanut Rocíota. En tavannut Rocíota.
LOPPULAUSUNTO
En pyydä muuta teiltä, koko Espanjalta…
Minusta on sanottu paljon.
Pyydän, että etsitte tekijän, sillä minä en tehnyt sitä.
Tekijä on yhä vapaana. Mahdollisesti jopa tässä oikeussalissa.
Minua vastaan ei ollut koskaan todisteita. Niitä ei myöskään tule, sillä olen syytön.
Näettekö todisteita?
Tekin olitte tuolla. Näittekö vedenpitäviä todisteita?
DOLORES VÁZQUEZIN SISKO
Jotain, mistä siskoni joutuisi vankilaan? Tehän olette journalisteja.
Haluan hänelle ainakin 20 vuoden tuomion.
Saanko 20 vuodessa tyttäreni takaisin?
Se ei tapahdu 14 eikä 30 vuodessa. Ei ikinä.
Iltapäivän pääaihe on tuomio, joka annetaan Málagan oikeudessa.
Näette, miten media ja kameramiehet ovat oikeussalin ulkopuolella.
Me valamiehet toteamme enemmistön päätöksellä syytetyn -
neiti Dolores Vázquez Mosqueran -
syylliseksi murhaan.
Sanoin siskolleni: "Jose, me voitamme. Tai ainakin oikeus toteutuu."
Hän sanoi, ettei ollut niin varma. Sanoin, että oikeus toteutuu.
Se toteutui. Luojan kiitos.
Tämän monimutkaisen tapauksen syyttäjä on paikalla.
Ehkä pääsemme puheille.
Mitä sanotte tuomiosta?
SYYTTÄJÄ
Ensivaikutelmanne?
Suosittelin 15 vuotta, joten 15 vuotta ja yksi päivä on hyvä.
Murhaaja!
ANDALUSIA, ESPANJA
14. ELOKUUTA
Muistan siitä päivästä kaiken.
Kaiken, mikä tapahtui.
Nousin aamulla ja menin hänen huoneeseensa eikä hän ollut siellä.
SONIA CARABANTESIN ÄITI
Soitin hänen ystävilleen, eivätkä he… He olivat saattaneet hänet ovelle.
Hän ei kuitenkaan ollut kotona.
Katsoin ulos,
ja kolmen asunnon päässä -
puun vieressä oli -
hänen kenkänsä,
hänen käsilaukkunsa,
hänen puhelimensa, maassa.
Mieheni autossa oli verta, samoin naapurin autossa.
Oli 14. elokuuta, messujen viimeinen päivä,
ja neljän aikoihin sain puhelun Cadena SER:n reportterilta.
Hän kysyi, mitä tiesin tytöstä, joka oli kadonnut Coínin messuilta.
COÍNIN PORMESTARI
Sanoin, etten tiennyt asiasta mitään,
eikä Coínissa ollut ilmoitettu katoamista. Hän vakuutti, että niin kuitenkin oli.
Aloin nähdä ajoneuvoja ja median uutisautoja.
Tulin varuilleni ja muutuin luonnollisesti levottomaksi.
Pyysin puhua poliisipäällikölle.
Hän kertoi Sonian kadonneen aikaisin aamulla.
Hänen vanhempansa ilmoittivat katoamisen, ja he olivat aloittaneet esitutkinnan.
Tässä vai tuolla? -Vähän lähemmäs.
Hieman lähemmäs. -Toki.
Seiskää yhdessä. Liian lähellä?
Siinä on hyvä. -Tuon mikin lähemmäksi.
Pysymme paikallamme. -Valmista.
Selvä. -Emme tiedä vielä mitään.
Sanon vain, että jos joku tietää mitään…
Joku hänen ystävistään varmasti näki tai kuuli jotain, tai…
Sanokaa jotain ja päästäkää hänet vapaaksi.
Päästäkää hänet, sillä olemme saaneet tarpeeksemme tästä.
Tämä on raskasta. Tämä on liikaa.
Kiitos. -Kiitos paljon.
Onko tässä hyvä? -On. Hyvä.
Osoita tuonne. Luzernia kohti.
Hitaasti.
Järvi. -Järvikö?
Veneet.
Menimme naimisiin Coínissa.
Miehelläni oli työ Sveitsissä, joten lähdin mukaan.
Kolme lastani syntyivät siellä.
Ensin kaksi vanhempaa ja sitten Soniani.
Riittää jo!
Riittää!
Sano jotain.
Hei.
Meillä oli siellä työt, ja…
Nauhoittaako se? -Joo.
…asuimme siellä 26 vuotta.
Varttia vaille kahdeksan.
Mennään. Lähdetään, kaikki.
Kun vanhemmat sisarukset pääsivät koulusta,
Sonia halusi muuttaa Espanjaan.
Mekin halusimme.
Tulimme takaisin vuosien 2000-01 aikoihin.
Hän sopeutui hyvin.
Hänellä oli loma-ajoilta valmiiksi ystäviä täällä.
Hänellä oli serkkunsa. Hänellä oli…
Hän halusi jatkaa lukiota ja valmistua.
Niin ei ollut tarkoitettu.
Tunnit kuluvat, ja epätoivo alkaa hiipiä -
Málagan Coínissa kadonneen 17-vuotiaan perheen mieliin.
Perinpohjaiset etsinnät ovat yhä käynnissä,
mutta hänen omaisuuttaan löydettiin veren tahrimana, mikä on huono merkki.
Sonia Carabantesin tapaukseen liittyi auton valosuojus.
Tiedän varmasti, että kansalliskaartin upseerit menivät -
kyselemään kaikilta Málagan automekaanikoilta,
olisiko kuvaukseen sopivaa autoa tuotu valosuojan korjauttamiseksi.
Aloitimme monta tutkimuslinjaa,
joista yksi tutki seksuaaliväkivaltahyökkäysten sarjaa -
Torremolinosin ja Benalmádenan lähellä.
POLIISIYLIJOHTAJA
Yhdistimme sen myös Motrilissa kadonneeseen tyttöön,
sillä tytöillä oli melko samanlainen profiili.
Kaikki tytöt katosivat messujen aikaan,
joten aloimme tutkia messutyöntekijöitä Motrilissa ja Coínissa.
Raportoikaa aivan kaikesta.
Pitäkää kaikkea tärkeänä, vaikka ette uskoisikaan niin.
Kaikki on tärkeää. Vaatetus, kengät, mikä tahansa.
Kutsukaa minut, ja tulen juosten.
Ihmiset tulivat apuun.
Koko yleisö sanoi hyvin selkeästi:
"Tyttö oli paikallinen, ja hänen perheensä tarvitsee tukeamme."
He tulivat mukaan ja käyttivät aikaansa -
ja kaikkia resurssejaan etsintään.
Kun katsoi yläkerran ikkunasta päivän mittaan, se oli liikuttavaa.
Se on yhä liikuttavaa.
Tyttö oli kadonnut,
ja hänet oli löydettävä.
Haluan kiittää teitä sydämeni pohjasta -
kaikesta, mitä teette, nuorimmasta vanhimpaan.
SONIA CARABANTESIN VELI
Ponnistelunne ovat uskomattomia.
En tiedä, miten kiittää teitä, enkä osaa sanoa mitään muuta.
Myös kansalliskaarti jatkoi kyselyitään ja tutkimuksiaan.
Tärkeintä oli kuitenkin löytää hänet elossa.
5 PÄIVÄÄ KADONNEENA
Löydettiinkö häntä?
Madridista sanottiin, että hän löytyi, mutta se ei ole vielä varma tieto.
Hänet on löydetty.
Mistä? -Sitä ei tiedetä.
Mennään tuonne. Madridista soitettiin.
Tänään keskipäivällä nuoren naisen ruumis löydettiin Coínin lähistöltä.
Laita kovemmalle.
Raportteja ei ole varmistettu, mutta sen pelätään kuuluvan Sonia Carabantesille,
torstaina kadonneelle 17-vuotiaalle.
Naisen ruumis on löydetty.
Pelkäämme pahinta, mutta odotamme vielä varmistusta.
Tuomari saapui juuri. Poliisi tutkii.
Olen ollut yhteydessä hallituksen edustajaan.
Hän kertoi, että heti uutisen kuultuaan hän lähetti paikalle tutkimustiimin,
ja hän on perheen tukena, jos me tarvitsemme jotain.
Siinä he ovat.
Se oli viereisen Mondan kylän lähellä.
Hänet löydettiin purosta.
Hänen päälleen oli kasattu kiviä, ja…
Edellisenä yönä oli satanut vähän, joten paljon oli huuhtoutunut pois.
Koirat olivat…
Ne olivat etsineet sieltä jo, mutta…
No, sinä päivänä ne löysivät hänet kivien alta.
Uhri oli ollut sinä päivänä Coínin messuilla.
Hän hyvästeli ystävänsä vain metrien päässä kotoaan,
jolloin tekijä hyökkäsi hänen kimppuunsa.
Hyökkääjä iski häntä, ja hän menetti tajuntansa osittain.
CARABANTESIN TAPAUKSEN TUOMARI
Hän ei voinut olla täysin tajuissaan, sillä hyökkäys oli julma.
Hän yritti puolustautua.
Hyökkääjä tunki hänet autoon ja vei hänet noin 11,5 kilometrin päähän -
syrjäiselle paikalle.
Siellä hän aiheutti uhrille sisäisiä ja ulkoisia vammoja -
ja kuristi tämän t-paidalla, mikä oli lopulta kuolinsyy.
Kaikki järkyttyivät. Kaikki olivat tilanteessa varpaillaan.
Tytöt eivät lähteneet messuille, juhliin tai edes ulos kodeistaan.
Ilmassa oli pelon tuntua,
eikä vain Coínissa, vaan myös naapurikaupungeissa.
Paha juttu, sillä minulla on kaksi sisarentytärtä ja tytär.
Olen huolissani.
Sen täytyi olla joku läheinen, koska hänet löydettiin Coínin läheltä.
Emme tiedä, kuka se mies on. Hän on yhä vapaana, ja tytöt…
Minullakin on 15-vuotias tytär.
Olen huolissani.
Sonia löytyi nopeasti,
joten oli mahdollista kerätä, tutkia ja analysoida todistusaineistoa.
Hallituksen tiloissa pidetyssä kokouksessa eversti Paco Gabella kertoi,
että Sonia Carabantesin käsistä löytyi mahdollista näyttöä.
Biologinen materiaali analysoitiin heti -
ja lisättiin rikollisten DNA-tietokantaan.
Sitä vertailtiin.
Mihin?
Toiseen geneettiseen profiiliin, joka löytyi tupakantumpista -
2,5 metrin päästä veritahrasta Rocío Wanninkhofin murhapaikalla.
Kun geeniprofiileja verrattiin, ne sopivat toisiinsa täydellisesti.
MIESPUOLISEN DNA
Henkilö tyhjällä tontilla vuonna 1999 -
oli sama, joka tappoi Sonia Carabantesin.
Olimme uskoakseni ensimmäiset, jotka raportoivat DNA-tuloksen.
Se…
No, se oli uutispommi.
Asiat alkavat selventyä.
Englantilainen savuke, ihonpaloja Sonia Carabantesin kynsien alla.
Kummastakin kerätty DNA kuuluu samalle henkilölle.
Nyt katoamisten välillä oli yhteys.
Jotain niin vakavaa, niin tuskallista -
ja niin kamalaa.
Varsinkin ihmiselle, joka oli jo viettänyt 17 kuukautta vankilassa.
Silloin asiat alkoivat edetä huumaavalla vauhdilla.
SYYLLINEN
15 VUOTTA MURHASTA
Toivon, että syyllinen saa maksaa -
ja kärsii koko tuomion.
14 päivän oikeudenkäynnin aikana tupakantumppia ei edes mainittu.
Paljon roskaa mainittiin, mutta sitä ei.
Kysymys on, vapauttaako uusi aineisto syytetyn Dolores Vázquezin.
Kun olimme tulleet tutkinnassa tähän umpikujaan,
meille soitettiin Fuengirolan poliisista.
Minua pyydettiin matkustamaan sinne,
koska chileläissyntyinen brittinainen -
halusi puhua meille ja antaa tietoja.
Tapasin Tonyn vuonna -96.
Tunsin hänet nimellä Tony King, koska hän esitteli itsensä niin.
Aluksi en tiennyt hänestä paljoakaan.
Hän ei puhu elämästään paljoa.
Kun tapasin häntä, hän oli aina hyvin mustasukkainen.
Hän halusi aina tavata minut.
TONYN EX-VAIMO
Viedä minua sinne ja tänne.
Kaikki pitivät häntä ihanana ja suojelevana, joten…
Minäkin ajattelin, että hän on mukava ja haluaa vain huolehtia minusta.
Sellaiselta mieheltä hän vaikuttaa. Niin kuin hän olisi samalla puolella.
Aloitimme suhteen,
ja viisi kuukautta myöhemmin olin raskaana enkä tiennyt, mitä tehdä.
Kerroin raskaudesta,
ja menimme lopulta naimisiin juuri Sabrinan syntymän aikoihin.
Päädyimme Espanjaan, koska siskoni asuu siellä.
Se oli syyskuuta 1997.
Tony alkoi käyttäytyä oudosti Espanjassa. Kertoi valheita ja alkoi kadota toisinaan.
Hän hävitti puhelimia, ajoi kolareita, ja sen sellaista.
Puhuin perheelleni ja sanoin, että hänessä on jotain vikaa.
En tiennyt, mitä, mutta minulla ei ollut kaikki kunnossa.
Ajattelin, että häntä täytyy vahtia, sillä hän pelotti minua.
En tiennyt, miksi. Oli vain sellainen tunne.
Olin asunnossani tyttäreni Sabrinan kanssa.
Tony oli lainannut ystäväni autoa. Oli miten oli. Sitten hän tuli sisään.
Oli myöhä, ja hän meni vessaan, ja hän…
Hän lukittautui vessaan joksikin aikaa, tuli ulos ja lähti taas jonnekin.
Menin katsomaan vessaa, ja siellä oli aivan putipuhdasta.
Se huolestutti minua, sillä hän ei ollut yleensä puhdas.
Yleensä hän jätti kaiken lattialle.
Se pani miettimään. Aloin ihmetellä, mitä oli tapahtunut.
Sinä yönä Rocío katosi.
Siitä epäilykseni heräsivät.
Kerroin sukulaisilleni, ystävilleni, siskolleni, kaikille.
Kaikki pitivät minua hulluna. "Miten Tony voisi sellaista tehdä?"
Minä vain kuvittelen typeryyksiä.
Minä olin se järkeni menettänyt, se, joka luuli miehensä tappaneen jonkun.
Se olin minä.
Lopulta otin eron Tonysta.
Cecilia King oli ahdistunut ja hermostunut siitä, mitä aikoi meille kertoa.
Hän muisteli, miten hänen ex-miehensä oli tullut hakemaan tai tuomaan tyttären,
ja hän oli nähnyt arven tai haavan hänen vasemmassa kämmenselässään.
Sonia katosi Coínissa, ja minulla oli hyvin pahat epäilykset,
sillä hänellä oli sinä päivänä side kädessään.
Sitten se oli tv:ssä, ja minä ja poikaystäväni David -
yllätyimme ja järkytyimme kumpikin. "Vau. Ei kai taas kadonnut tyttö."
Katsoimme toisiimme ja sanoimme yhteen ääneen: "Tony."
Aivan heti. Sen täytyi olla Tony.
Cecilian lausunnon jälkeen -
puhuin brittikollegalleni John O'Neillille lähetystössä -
ja kysyin Tony Alexander Kingistä.
Sain puhelun Tino Villabonalta 14. syyskuuta 2003.
KANSAINVÄLINEN YHTEISTYÖVIRKAMIES
Otin yhteyttä Lontoon toimistoon -
ja sain pian hyvin hälyttävän puhelun takaisin.
Kyseessä oli selvästi todella vaarallinen henkilö -
kuulemani taustan ja historian perusteella.
He tunsivat Tonyn nimellä Tony Bromwich,
ja hän oli käyttänyt seksuaaliväkivaltaa Lontoossa.
Tämä varmisti, että olimme oikeilla jäljillä.
He löysivät Kingin. He alkoivat seurata häntä.
Hän oli töissä pubissa -
ja asui espanjalaisen tytön kanssa Alhaurín el Grandessa.
Järjestimme pubiin valvonnan.
Näimme hänen menevän töihin, ja vuoronsa päätyttyä -
hän meni yllätykseksemme kouluun.
Koululla oli talo, jossa hän asui.
Hänellä oli koulun mailla auto.
Se oli brittikilvissä oleva Mazda, jossa oli rikkinäinen valosuojus.
Aika oli kaikki kaikessa. Miehestä täytyi saada DNA-näyte.
He saivat DNA-näytteen,
ehkä hänen käyttämästään juomalasista, ehkä toisesta tupakantumpista.
He tekivät sen, mitä täytyi tehdä.
He tarkistivat sen. Ja kuinka ollakaan, henkilö oli sama.
KUUKAUSI MURHAN JÄLKEEN
En voi puhua. -Etkö voi puhua?
Se oli siinä. King pidätettiin ja ilmeisesti tunnusti tapaukset -
muutamassa päivässä poliisille ja kansalliskaartille.
Olimme varmoja, että hän oli kahden katoamisen ja kuoleman takana.
Tapaus oli tietysti valtava uutisjuttu. Ja tietysti siihen tuli yllättävä käänne.
Ensimmäiseen tapaukseen tuli käänne, koska joku oli jo tuomittu -
Rocío Wanninkhofin murhasta.
Dolores Vázquez oli tuomittu 15 vuoden vankeuteen.
Se teki jutusta vielä isomman.
Kun King pidätettiin,
Dolores oli vapautettu ja odotti uusintaoikeudenkäyntiä,
koska Andalusian korkein oikeus oli kumonnut hänen tuomionsa.
Miksi?
Koska valamiehistöllä oli vain seikkaperäistä näyttöä.
He eivät kertoneet selkeästi, mikä oli vakuuttanut heidät -
Dolores Vázquezin syyllisyydestä.
ENSIMMÄINEN JULKINEN ESIINTYMINEN 519 VANKILAPÄIVÄN JÄLKEEN
En toivoisi vankilaa kenellekään. Olen kokenut siellä kauheita.
Monta kuukautta. En halua puhua siitä.
DOLORES VÁZQUEZIN KOTI
Vietin pari kuukautta eristyssellissä.
Mitä muuta voin sanoa?
En väitä, että minut pidätettiin väärin perustein.
Jos kerran olin yksi epäillyistä…
Minulla ei ollut mitään salattavaa, eikä ole nytkään.
Menin vastaamaan kysymyksiin, ja minua alettiinkin kuulustella -
ja syyttää murhasta.
Se oli intensiivistä aivopesua.
He kuvailivat prosessia, johon joutuisin.
He sanoivat lokaavansa maineeni, ja ettei kukaan uskoisi minua.
Joutuisin oikeuteen. Nopea 5-6 kuukauden oikeudenkäynti,
jonka jälkeen valamiehistö toteaisi minut syylliseksi.
Niin siinä kävi.
Sen lisäksi, että tuomiolta selvästi puuttui riittävät perusteet,
se oli myös puolueellinen.
Toisin sanoen, ajatelkaa, miten moni tv-ohjelma -
suoraan syytti Dolores Vázquezia ilman mitään näyttöä.
Kaikki nämä tiedot ja yleisön mielipide, jota lehdistö ja tv levittivät…
Valamiehistö ja tuomari luki, näki ja kuuli sitä joka päivä.
Kun todellinen tappaja löydettiin ja Doloresin syyttömyys varmistui,
aloin ajatella ja tajusin,
KIRJOITTAJA "PAHAN LESBON LUOMINEN"
miten olin sisäistänyt kaiken lesbofobian, jota media ja muut olivat sylkeneet.
Olin uskonut tietoa, joka ei ollut tietoa, vaan ennakkoluuloa.
Aloin tutkia kaikkea, mitä mediassa oli sanottu,
ja olin järkyttynyt.
Päätin kirjoittaa kirjan.
OIKEUDENKÄYNTI KADULLA
Ajan myötä Dolores Vázqueziin liitettiin maskuliinisena nähtyjä piirteitä.
Jotkut olivat naurettavia.
Kun katsoo hänestä sanottuja asioita…
Esimerkiksi hänen karateharrastuksensa mainittiin pahana asiana.
HÄN OSASI KARATEA
Tai että hän treenasi salilla.
INTOHIMO PAINONNOSTOON
Että hänellä oli käheä ääni, hän oli komenteleva auktoriteetti.
Kaikella tällä he yrittivät luoda kuvan maskuliinisesta naisesta -
kaikkine negatiivisine mielleyhtymineen.
HÄN OLI ISÄN ROOLISSA
Hänen sanottiin olevan maho ja kateellinen synnyttäneelle äidille.
He väittivät näitä epäterveiksi pareiksi…
Epäterveiksi suhteiksi, jotka voivat johtaa murhaan.
Kaikki tämä paheksunta kumpusi sosiaalisesta ympäristöstä,
joka ei hyväksynyt tällaisia suhteita.
Onko mahdollista, että Rocíon ja Dolores Vázquezin suhde oli vaikea,
koska syvällä sisimmässään tyttäresi ei hyväksynyt -
romanttista suhdettasi toisen naisen kanssa?
Olimme järkyttyneitä.
Jos syyttää väärää henkilöä,
jos ei ole tarpeeksi näyttöä… Älkää nyt sentään syyttäkö jotakuta muuta.
Jos tutkijat olisivat ilmoittaneet tästä -
tai tutkineet pidemmälle eivätkä keskittyneet vain yhteen ihmiseen,
he olisivat löytäneet hänet.
Silloin minun tyttäreni olisi voinut välttää kohtalonsa.
ENGLANTI
Vuonna 2003,
kun hänet pidätettiin murhista Espanjassa,
katsoin uutisia.
TAITEILIJA
"Britti Alexander King on pidätetty."
Aloin huutaa ja osoitella tv:tä. Olin todella suuttunut.
"Ei, tuo ei ole Alexander King. Tuo on Tony Bromwich."
En voinut uskoa sitä.
Ne olivat kasvot, joita en voi unohtaa.
Vuonna 1985 -
tapahtui sarja hälyttäviä naisiin kohdistuneita hyökkäyksiä
Hollowayn kaupunginosassa pohjois-Lontoossa.
"Hollowayn kuristaja". Hän sai nimenkin.
Lehdistö tekee usein näin, mutta se kuvasi todellisia tapahtumia.
Naisia kuristettiin.
SEKSIHYÖKKÄÄJÄN TERRORI
Uhreja oli muistaakseni seitsemän.
Nuorin tyttö oli 15, vanhin naisista ehkä kolmekymppinen.
Vuosi oli 1985.
Kun nousin portaita asuntooni, ehdin katsoa ja ajatella:
"Ai, siinä onkin joku."
"Joku muukin odottaa kai hissiä." Sehän on aivan normaalia.
Ensimmäinen isku oli kai kovin.
Kaaduin lattiaan. Sain murtuman kallooni.
Hän sitoi huivini tiukasti, ja…
ja alkoi käydä käsiksi.
Hän nosti toppini ja tunki kätensä housuihini.
Hän ei saanut housujani auki, koska olin raskaana,
ja olin sitonut housuni huivilla kiinni.
Onnistuin nousemaan pystyyn,
ja hän sai minut kuristusotteeseen.
Hän ei sanonut mitään,
ja tukkani oli kaikkialla. Kaikkialla oli verta.
En tiennyt, mistä pitää kiinni. Lyyhistyin jotenkin nurkkaan -
ja sanoin: "Ole kiltti äläkä tapa vauvaani.
Olen raskaana. Ole kiltti äläkä tapa vauvaani."
Se oli hetkeni.
Kosketin jotain hänessä.
Kuiskasin hiljaa:
"Mene. Juokse pois. En kerro kenellekään. Juokse pois.
En kerro kenellekään."
Ja hän lähti.
AURINKORANNAN TAPPAJA ON "HOLLOWAYN KURISTAJA"
Hän oli vaihtanut nimensä.
Luin sen lehdestä niin kuin kaikki muutkin.
Tajusin, että hän oli vaihtanut nimensä, koska oli Hollowayn kuristaja.
En ollut tiennyt sitä.
Järkytyin, kun sain sen selville. Se oli kamalaa.
En ollut oma itseni pitkään aikaan.
Oli kuvottavaa kuulla, että naimani mies oli tehnyt sellaista.
Että hän teki sen niille tytöille. Olen kamalan pahoillani.
Bromwich, niin kuin hänet tunnettiin, pidätettiin.
Aluksi hän myönsi murhat kuulusteluissa niin kuin Espanjassakin,
ja perui tunnustuksensa myöhemmin oikeudenkäynnin aikana.
Hänet tuomittiin kymmeneksi vuodeksi vankilaan 1986,
oikeudenkäynti tuli päätökseen, ja hän pääsi ulos jo 1991.
Kolmen kuukauden sisään hänet pidätettiin jälleen -
aseellisesta hyökkäyksestä naisen kimppuun.
Hänet tuomittiin ryöstöstä, vaikka hyökkäys oli seksuaalinen.
Hän joutui taas vankilaan.
Vuoden kuluessa hän oli taas vanki,
ja pääsi vapaaksi vuoden -96 tienoilla.
Useat ihmiset olivat tunnistaneet hänet ja soittaneet Crimewatch-tv-ohjelmaan.
Uskokaa tai älkää, hänet tunnistettiin -
hyökkäyksen yrityksestä nuorta unkarilaista au pairia kohtaan.
Crimewatch alkoi vuonna 1983 -
ja olin sen juontaja vuoteen 2007 asti.
Jakso, jossa esittelimme Kingin, joka tunnettiin Bromwichina…
ENTINEN JUONTAJA
Se jakso oli…
Tämä tunnistuspyyntö Kingistä oli vain valvontanauhan pätkä.
Sunnuntaina kolme viikkoa sitten au pairin kimppuun hyökättiin -
hänen kotimatkallaan Leatherheadin lähellä.
Poliisi uskoo yhden miehen voivan auttaa.
Hän on yksi matkustajista Epsomin asemalla.
Kello oli noin 23.30 sunnuntaina 10. elokuuta.
Olitko se sinä? Olitko sinäkin laiturilla?
Jos olit Leatherheadissa tai Epsomissa, soita, vaikka et muistaisi miestä.
Soita heti, jos tässä olet sinä, tai voit kertoa, kuka hän on.
Soitin ohjelmaan ja kerroin, keneksi häntä luulin.
Tiesin, kuka se oli.
Kun he saivat selville, missä hän asui,
saivat jutun koottua kasaan,
hän oli lähtenyt maasta ja muuttanut Espanjaan.
Jos 15 miljoonaa ihmistä katsoo ohjelmaa ja naamasi on selvästi näkyvillä,
tai sinun epäillään jääneen valvontakameran nauhalle,
järkevä teko olisi lähteä maasta mahdollisimman nopeasti.
Minulla oli ennen hyökkäystä bändi.
Olin saamassa levytyssopimuksen Virginiltä,
mutta menetin ääneni.
Kun traumatisoituu,
ahdistus näkyy ensimmäisenä äänessä.
En voinut laulaa.
Kun se rikollinen vihdoin pidätettiin,
alkoi liikkua huhuja,
että Interpol oli kysellyt Espanjalta hänen olinpaikastaan.
Kun kuulimme täällä Espanjassa, että tällainen raportti oli tullut,
se tietenkin aiheutti tietynlaisen pelkotilan.
Sekä valtapuolue että oppositiopuolue käyttivät juttua hyväkseen poliittisesti.
Sisäministeri Ángel Acebes sai parlamentaarisen haasteen -
jutusta ja siitä, miksei siihen puututtu.
Kingin tapausta puitiin eduskunnassa.
Ángel Acebes puhui eduskunnalle omasta aloitteestaan -
kommentoidakseen Rocío Wanninkhofin ja Sonia Carabantesin juttujen tutkintaa.
Ministeri selitti Britannian poliisin lähettäneen muistion,
jossa pyydettiin vahvistusta siitä, että hän asuu Espanjassa,
ja mainittiin hänen tekemänsä rikokset.
Brittipoliisi oli luokitellut muistion -
matalan tason jutuksi eikä pyytänyt luovutusta,
joten juttu katsottiin ratkaistuksi, kun Kingin osoite oli varmistettu.
He ilmoittivat kyllä Interpolin kautta, että mies oli täällä.
Luulen, että häneltä jopa kysyttiin, lähtisikö hän omasta tahdostaan takaisin -
tutkittavaksi tai kuulusteltavaksi Leatherheadin hyökkäyksestä,
mutta tietenkään hän ei tehnyt niin.
Ei omasta tahdostaan.
Herra ministeri, 15. syyskuuta 1998 Scotland Yard -
paikansi Anthony Alexander Kingin Mijasissa teidän kauttanne.
KANSANEDUSTAJA
Saitte ilmoituksen siitä, kuka hän oli, hänen tuomiostaan ja vaarallisuudestaan.
Brittipoliisi myös sanoi miehen olevan "uhka naisille Espanjassa".
SISÄMINISTERI
Sekään ei riitä vastaamaan siihen merkittävään faktaan,
että vaarallinen rikollinen tunnistettiin…
KANSANEDUSTAJA
…mutta sitä ei rekisteröity ja raportoitu oikein.
Interpolin muistiota ei voi käsitellä -
niin kuin se käsiteltiin teidän johdossanne.
On totta, että saimme Interpolilta Lontoosta faksin,
jossa Tony Alexander Kingiä pyydettiin tutkimaan, ei pidättämään.
Emme saaneet mitään vastausta.
Se on normaalia, sillä saamme paljon fakseja Interpolilta -
kaikenlaisista ihmisistä, jotka ovat Aurinkorannikolla.
Ei vain seksuaalirikollisista, vaan huumekauppiaista,
perhemurhaajista, kavaltajista… Kaikenlaisista rikollisista.
Nämä ovat raskauttavia tekoja, jotka ovat aiheuttaneet kärsimystä…
KANSANEDUSTAJA
…etenkin Rocío Wanninkhofin ja Sonia Carabantesin perheille -
sekä Dolores Vázquezille,
jonka kokemukset ovat varmasti olleet helvetillisiä.
Jos sovellamme minkä tahansa tutkinnan standardivaatimuksia -
Rocío Wanninkhofin tapaukseen,
voimme todeta, että kansalliskaarti -
ohjasi tutkintaa keskittymään Dolores Vázqueziin,
joka vaikutti sopivan todennäköisimpään tekijäprofiiliin.
Viranomaiset eivät ole pyytäneet anteeksi,
eikä ministeri Acebes, joka luulee tietävänsä kaiken.
He eivät ole ottaneet mitään yhteyttä.
Pitikö minun menettää tyttäreni, jotta he saivat tappajan kiinni?
He saivat hänet kiinni, koska tyttäreni puolusti itseään.
Minä en lähettänyt María Dolores Vázquezia vankilaan.
Poliisi kertoi aikovansa lukita Dolores Vázquezin vankilaan.
Että hän oli epäilty.
Että hän oli Rocíon tappaja.
Jos joku on naiselle anteeksipyynnön velkaa, niin poliisi.
Minä en ole kenellekään velkaa. En lähettänyt ketään vankilaan.
Voimia!
Olen syytön!
Oikeudenkäynti oli järkyttävä, koska sellaista ei onneksi näe joka päivä.
Juttu oli hyvin vakava, sillä uhri vaikutti valikoituneen sattumalta.
Sehän tarkoittaa, että hän joutui kokemaan tämän aivan sattumalta.
Se vaikuttaa joka tasolla, tuomarina ja ihmisenä.
Näyttö oli niin vahvaa, että hän syytti lopulta itseään.
Ehkä hän tunsi itsensä huomion keskipisteeksi.
Näin hänet tv:ssä puhumassa medialle,
CARABANTESIN PERHEEN ASIANAJAJA
kun häntä tungettiin poliisiautoon.
Hän puhui huomion tarpeesta -
eikä katumuksesta tai ymmärryksestä, että oli tehnyt jotain väärin.
He peittivät murhajutun!
He ovat rikollisia! He estivät oikeuden toteutumisen!
Heillä ei ole oikeutta pidättää minua!
Olen pohtinut 7 vuotta, 2 kuukautta ja 12 päivää, kuka tappoi tyttäreni.
Mitä haluat oikeudenkäynniltä? -Oikeutta.
Lopullisen oikeuden tyttärelleni.
Yhdessä Tony Kingin lausunnoista -
hän yritti syyttää Dolores Vázquezia -
ja vetää hänet takaisin mukaan oikeudenkäyntiprosessiin.
En tiedä miehestä mitään. En tiedä mitään.
Tiedän vain, että minut lynkattiin kerran, ja pelkään kuollakseni, että se käy taas.
Olen syytön! Haluan oikeuden tunnustavan syyttömyyteni.
Minun ei pitäisi olla täällä selittämässä. Minun ei tarvitse selittää mitään!
Yleisön mielipide ja espanjalainen yhteiskunta vaativat,
että kaiken lisäksi todistan syyttömyyteni.
Rocíosta, Sonia-raukasta ja monista muista naisista.
Ei. Hän toimi yksin. Aina.
Hän toimi yksin. Aina, kun hän lähti, hän lähti yksin.
Hän vangitsi, pahoinpiteli ja tappoi ne tytöt.
Dolores Vázquezilla oli huonoa ja hyvää onnea.
Hän voisi olla yhä vankilassa tai olla vasta päässyt vapaaksi.
Oikeudenkäynti uusittiin. Kuka tietää, mikä sen tulos olisi ollut.
Jos tekijää ei olisi löydetty, ei voi tietää, mitä olisi tapahtunut.
Málagan oikeus vapautti tänään Dolores Vázquezin -
Rocío Wanninkhofin murhasta -
ja päätti hänen yli neljä vuotta kestäneet koettelemuksensa.
Voimme tarkistaa tämän arkistoista, mutta voisin lyödä vetoa,
että Doloresin pidätyksestä kirjoitettiin paljon enemmän kuin vapautuksesta.
Journalistit, jotka olivat kirjoittaneet hänestä kamalia, loukkaavia asioita,
eivät sanoneet: "Olimme väärässä. Kamalaa. Miten ajauduimme näin pitkälle?"
Niin minä voisin sanoa, tai muut HLBT-liikkeessä.
"Kamalaa. Olimme aivan väärässä. Miten mekin ajauduimme tähän mukaan?"
Kukaan ei sanonut niin. Sanottiin vain: "Unohdetaan juttu. Tappajahan löytyi."
"Unohda se nainen. Mennään eteenpäin." Sekin on kamalaa.
Haitan aiheuttajan pitäisi olla se, joka ensin pyytää anteeksi.
Järjestelmä aiheutti haitan.
Valtio ei ole tietääkseni korvannut hänen kärsimystään.
Minusta se on valtava virhe.
Puhun tälle kuvalle paljon.
Hän nauraa aina, joten sanon: "Aina sinä naurat äidillesi."
Sanon hänelle, että hän näyttää ihanalta.
"Olet todella kaunis. Miten ikävää, ettet ole täällä."
Hän vaikuttaa hymyilevän ja ymmärtävän.
Hän oli ilo.
Hän aina suukotteli ja halaili ja sanoi, että olen kaunis.
Sellainen hän oli.
Nyt olen yksin ilman pientä tyttöäni.
Minulle sanotaan, että olen vahva, ja samoin aviomieheni.
En minä ole vahva. Ei vain ole muuta vaihtoehtoa kuin jatkaa eteenpäin.
Järkytys on suuri.
En osaa selittää järkytyksen kokoa enkä sitä,
miten olen yrittänyt päästä eroon Tonysta, Tonyn tunteesta itsessäni.
Olen ilman muuta jäänyt pelkäämään miehiä.
Jaksoin jatkaa kiitos tyttäreni ja poikani.
Minun on pitänyt huolehtia heistä ja olla vain äiti.
Olen saanut tilaisuuden puhua.
Se voi auttaa minua saamaan päätöksen tuntua asiaan.
Se, mitä minulle tapahtui, oli niin tärkeää, että tulitte tänne.
Taisteluni ei ole ohi.
Kyse ei ole rahallisesta korvauksesta,
vaan sen osoittamisesta koko Espanjalle,
että olen aina ollut täysin syytön.
Etteivät ihmiset katselisi, kun kävelen kadulla.
Tai jos menen tavarataloon sovittamaan kenkiä,
20 minuutin kuluessa olen naisten ympäröimä.
"Katso, kuka siinä on."
Odotan yhä, että joku pyytäisi minulta anteeksiantoa.
TONY ALEXANDER KING TUOMITTIIN 53 VUODEN VANKEUTEEN -
ROCÍO WANNINKHOFIN JA SONIA CARABANTESIN MURHISTA.
DOLORES VÁZQUEZ EI OLE SAANUT KORVAUSTA.
KUKAAN EI OTTANUT VASTUUTA.
KUKAAN EI PYYTÄNYT HÄNELTÄ ANTEEKSIANTOA.
JOS SINÄ TAI JOKU LÄHEISESI ON KOKENUT SEKSUAALIVÄKIVALTAA,
OSOITTEESSA WWW.WANNATALKABOUTIT.COM ON LISÄTIETOA JA KRIISIAPUA.
Tekstitys: Otto Nuoranne